
PRAMONINĖS SKALBIMO MAŠINOS TECHNINĖ SPECIFIKACIJA
BVPŽ kodas: 42716120-5

1. Bendrieji reikalavimai
1.1. Pramoninė skalbimo mašina su gręžimo funkcija (toliau – skalbimo mašina) skirta tekstilei, apatiniams drabužiams, sportinei aprangai, užuolaidoms, patalynei bei kitiems skalbiniams skalbti ir gręžti.
1.2. Skalbimo mašina turi būti laisvai pastatoma ir nereikalauti tvirtinimo prie grindų (ankeravimo), jeigu tai numato gamintojo techniniai reikalavimai.
1.3. Skalbimo mašina turi būti nauja, nenaudota, parengta eksploatacijai.
1.4. Skalbimo mašina turi turėti CE ženklinimą.

2. Techniniai reikalavimai
2.1. Skalbimo mašina turi būti automatinė.
2.2. Skalbinių maksimali įkrova – 24–30 kg.
2.3. Vidinis būgnas turi būti pagamintas iš nerūdijančio plieno. Išorinis būgnas turi būti pagamintas iš nerūdijančio plieno arba kitos korozijai atsparios medžiagos.
2.4. Išorinės korpuso dalys turi būti pagamintos iš korozijai atsparių medžiagų.
2.5. Gręžimo greitis – ne mažiau kaip 900 aps./min.
2.6. Skalbimo mašina turi turėti amortizavimo sistemą, užtikrinančią stabilų darbą ir vibracijos mažinimą.
2.7. Vandeniui išpilti turi būti įrengtas didelio pralaidumo automatinis vandens išleidimo vožtuvas arba lygiavertis sprendimas.
2.8. Skalbimo mašinos būgno tūris turi būti ne mažesnis kaip 230 l.
2.9. Turi būti galimybė naudoti skirtingas skalbimo programas.
2.10. Privalomas pajungimas prie šalto ir karšto vandens.
2.11. Skalbimo mašina turi turėti elektroninį programuojamą valdymo bloką su ekranu. Turi būti galimybė keisti pagrindinius skalbimo parametrus (temperatūrą, skalbimo ir gręžimo laiką). Turi būti galimybė perduoti arba atnaujinti programas naudojant USB, Ethernet, Wi-Fi ar kitą gamintojo siūlomą sprendimą.
2.12. Skalbiniai turi būti kraunami iš priekio.
2.13. Skalbimo priemonių stalčiukas turi būti įrengtas priekinėje arba viršutinėje mašinos dalyje. Turi būti galimybė prijungti automatines skystų skalbimo priemonių dozavimo sistemas.
2.14. Skalbimo mašinos plotis turi būti ne didesnis kaip 970 mm.
2.15. Prie skalbimo mašinos turi būti visi transportavimui, sumontavimui, pajungimui ir eksploatacijai reikalingi priedai.

3. Reikalavimai tiekėjui
3.1. Tiekėjas kartu su pasiūlymu turi pateikti gamintojo išduotą CE atitikties deklaraciją arba kitą lygiavertį atitiktį patvirtinantį dokumentą.
3.2. Garantinis laikotarpis – ne trumpesnis kaip 24 mėnesiai.
3.3. Garantinio laikotarpio metu garantinis aptarnavimas turi būti užtikrinamas Lietuvos Respublikoje.
3.4. Tiekėjas turi užtikrinti atsarginių dalių tiekimą ne trumpiau kaip 10 metų nuo įrangos tiekimo dienos.
[bookmark: _GoBack]3.5. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašu, skalbimo mašina turi turėti bent kelias funkcijas, mažinančias vandens, elektros energijos ir skalbimo priemonių sąnaudas. Tiekėjas turi pateikti tai patvirtinančius dokumentus.
3.6. Prie skalbimo mašinos turi būti pridėta gamintojo techninė dokumentacija, naudojimo bei techninės priežiūros instrukcijos lietuvių kalba.
3.7. Skalbimo mašina turi būti pristatyta į pirkimo–pardavimo sutartyje nurodytą vietą.
3.8. Į pasiūlymo kainą turi būti įskaičiuotos visos su prekės tiekimu susijusios išlaidos, įskaitant transportavimą, iškrovimą, pastatymą, prijungimą, paleidimą, darbuotojų instruktavimą bei kitas tiesiogines ir netiesiogines išlaidas.

4. Lygiavertiškumo nuostata
Jeigu techninėje specifikacijoje nurodyti konkretūs techniniai parametrai, technologiniai sprendimai, standartai ar kiti reikalavimai, laikoma, kad tiekėjai gali siūlyti lygiaverčius arba geresnius gaminius, kurių techninės charakteristikos atitinka arba viršija šioje techninėje specifikacijoje nustatytus minimalius reikalavimus. Lygiavertiškumą tiekėjas privalo pagrįsti techniniais dokumentais arba kitais objektyviais įrodymais.

